Public procurement notice: Modification Of A Contract/Concession During Its Term
Published: 2020-09-29
Buyer: Senaatti-kiinteistöt
Country: FI
Contract type: Supplies
Procedure: Competitive procedure with negotiation
CPV classification: 48000000 | 48442000 | 72000000

Technical requirements: Hankinnan kohteena on taloussuunnittelujärjestelmä sisältäen järjestelmän edellyttämät lisenssit, toimitusprojektin sekä järjestelmän tuki-, ylläpito- ja asiantuntijapalvelut.
Senaatti-kiinteistöissä on käynnissä projekti, jossa valmistaudutaan Puolustuskiinteistöt-tytärliikelaitoksen perustamiseen 1.1.2021 alkaen edellyttäen, että asiaa koskeva lainsäädäntö on vahvistettu eduskunnassa suunnitellusti. Tästä syystä johtuen laajennetaan Senaatti-kiinteistöt liikelaitoksen käytössä oleva taloussuunnittelujärjestelmä 1.1.2021 perustettavan Puolustuskiinteistöt-tytärliikelaitoksen käyttöön.
Aikataulupaineen, merkittävän kustannussäästön ja vaadittavan osaamisen vaativuuden vuoksi Senaatti-kiinteistöt on neuvottelemassa nykyisen sopimuskumppanin (Solita Oy:n) kanssa sopimuksen laajentamisesta siten, että nykyinen Senaatti-kiinteistöjen käytössä oleva taloussuunnittelujärjestelmä laajennettaisiin tulevan Puolustuskiinteistöt-tytärliikelaitoksen käyttöön. Siten 1.1.2021 käynnistyvällä Senaatti-kiinteistöt konsernilla olisi käytössään yksi (1) yhteinen taloussuunnittelujärjestelmä. Puolustuskiinteistöt- tytärliikelaitoksen muodostaminen liittyy käynnissä olevaan Puolustuskiinteistöt-tytärliikelaitoksen perustamista koskevaan valmisteluhankkeeseen. Ilmoituksen tekohetkellä laki Senaatti-kiinteistöistä ja Puolustuskiinteistöistä sekä eräiksi siihen liittyviksi laeiksi, on käsittelyssä eduskunnassa (hankenumero VM135:00/2019).
Valmisteluhankkeen onnistuneen läpiviennin kannalta on ensiarvoisen tärkeää, että taloussuunnittelujärjestelmä saadaan otettua käyttöön perustettavan Puolustuskiinteistöt liikelaitoksen osalta vuoden 2020 loppuun mennessä. Hankintayksikön näkemyksen mukaan vain ohjelmistokokonaisuuden nykytoimittaja voi suorittaa laajennuksen tässä aikataulussa. Taloussuunnittelujärjestelmän laajentamisessa tarvitaan laajaa ohjelmiston ja Senaatin toimintaympäristön tuntemusta, mitä ei ole mahdollista hankkeen tiukasta valmisteluaikataulusta johtuen perehdyttää toiselle toimittajalle. Huolellinen hankintayksikkö ei ole voinut ennakoida kyseistä puolustuskiinteistöjen valmisteluhanketta taloussuunnittelujärjestelmän kilpailutushetkellä.
Puolustuskiinteistöt-tytärliikelaitoksen toiminta käynnistyy täysimääräisesti 1.1.2021. Esitetty aikataulu perustuu oletukseen, että käsittelyssä olevat lait vahvistetaan tämän hetken aikataulutavoitteen mukaisesti.
Mikäli laajennuksen toteuttaisi muu palveluntuottaja, aiheutuisi siitä monimutkainen ja hankala vastuunjakotilanne, mikä aiheuttaisi merkittävää haittaa hankintayksikölle. Toinen palveluntuottaja, joka ei ole toteuttanut hankintayksiköllä käytössä olevaa taloussuunnittelujärjestelmää, joutuisi perehtymään hankintayksikön talouden suunnittelumalliin alusta alkaen, mikä viivästyttäisi taloussuunnittelujärjestelmän käyttöönottoa ja budjetointia sekä aiheuttaisi hankintayksikölle kustannusten merkittävää päällekkäisyyttä. Kahden (2) taloussuunnittelujärjestelmän käyttäminen konsernissa voi puolestaan riskeerata hankintayksikön budjetointiaikataulun ja tytärliikelaitoksen toiminnan käynnistymisen. Tämä toteutusvaihtoehto, jossa taloussuunnittelua tehtäisiin kahdessa (2) eri järjestelmässä, aiheuttaisi merkittäviä päällekkäisiä lisäkustannuksia hankintayksikölle.


Winner: Solita Oy